TÖRVÉNYEINK TÖRTÉNETE AZ AUSZTRIAI HÁZ ALATT. 331 
A 17-ik ágazat, melyben rendeltetik: hogy mindazok, kiknek 
vagy néhai Bocskay fejedelem, vagy a mostani nádor ezen zavargások alatt 
jószágokat akár ideigleni akár örök joggal adományoztak , eladtak, vagy 
lekötöttek, a jövő országgyűlésen okleveleiket előmutatni tartozzanak , és 
azok, valamint a bécsi ágazatokba foglalt minden más ügyek is ottan vizs- 
gáltassanak meg, és határoztassanak el. 
A 19-ik ágazat, melyben az ország rendei Báthory Gábor erdélyi 
fejedelemnek kérésére azon szerződést, melyet a királynak és a fejede- 
lemnek biztosai a közbékének föntartására minapában Kassán kötöttek, és 
mind a fejedelem maga, mind az erdélyiek esküvel és elismerő külön ok- 
levelekkel megerősítettek, egész kiterjedésében helybenhagyják és ezen 
törvénylevélbe iktatni határozzák. — Ezen szerződésnek oklevele mindaz- 
által oda mellékelve nincsen. 
A 20-dik ágazat, mely rendeli: hogy a köznépet és nemességet sa- 
nyargató szabad és kóbor hajdukat a nádor akárhol kihágásaikhoz képest 
büntesse. 
A 22-dik ágazat, melyben határoztatik: hogy Somogy vármegye , 
mint azelótt, azután is pereit Zala vármegye törvényszékén vigye. 
A 23-ik ágazat, mely által a rendek azon 1603-ik évi ítélőlevelet, 
melynél fogva Illésházy István nádor és hitvese Pálffy Katalin minden jó- 
szágaikat elvesztendők valának, mint hazánk jogaival ellenkezőt, megsem- 
misíitik, és örökre érvénytelennek nyilvánitják. 
A 24-ik ágazat, mely által az 1603 : 23, törvénycikk Homonai Dru- 
geth György személyére nézve, mivel ő akkor, midőn az ottan érdeklett té- 
nyek történtek, még árva korban és gyámság alatt volt, eltörültetik. 
A 25-ik ágazat, melyben a rendek ő felségét kérik: hogy a minden 
jószágaitól megfosztott, s eddiglen családostul elég szegényen élő Joó Já- 
nos , egykori királyi személynök iránt illő tekintettel lenni kegyeskedjék. 
A 26-ik ágazat, melyben Révay Ferencnek azon előadására, hogy 
az ő nejét, Forgács Zsuzsánnát, közeli rokona, nagys. Bakith Péter, buja 
szerelemtől inditattva, a holicsi várból, hol őrizet alatt tartaték, két szoba- 
leányival együtt éjjel eróhatalommal elragadta, és vele vérfertőztetóleg él, 
az rendeltetik: hogy a panaszkodó Bakith Pétert és Forgács Zsuzsánnát 
cinkosaikkal együtt a nádor elébe személyes megjelenésre idéztesse, s a 
nádor maga mellé vevén mennél több kir, tanácsosokat és országunk ren- 
des biráit, felettök rendkívüli törvény útján igazságot szolgáltasson. 
42" 
